Diari Oficial de la Generalitat Valenciana


Sumari del DOGV 8545, del 10-05-2019 (2019/4622)

ACORD de 10 d'abril de 2019, de la Mesa de les Corts Valencianes, sobre la incorporació d'una disposició addicional a les Normes de creació i funcionament de la seu electrònica i el registre electrònic de les Corts Valencianes, aprovades per l'Acord de la Mesa número 2235/IX, de 19 de desembre de 2017.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2019/04/10/(1)/dof/vci/html**

### Dades del document

Número de DOGV
:   8545

Data del DOGV
:   10-05-2019

Secció del DOGV
:   I. DISPOSICIONS GENERALS

Número del document
:   2019/4622


Data del document
:   10-04-2019

Organisme emissor
:   Corts Valencianes

Tipus de document
:   Acord

Anàlisi jurídica

 Descriptors 

:   * Corts Valencianes
    * transmissió de dades
    * telemàtica
    * legislació

ACORD de 10 d'abril de 2019, de la Mesa de les Corts Valencianes, sobre la incorporació d'una disposició addicional a les Normes de creació i funcionament de la seu electrònica i el registre electrònic de les Corts Valencianes, aprovades per l'Acord de la Mesa número 2235/IX, de 19 de desembre de 2017. [2019/4622]  
Mesa de les Corts Valencianes  
La Mesa de les Corts Valencianes, en la reunió del 10 d'abril de 2019, ha tingut coneixement de la documentació presentada pel Servei d'Informàtica sobre la necessitat d'incorporar una nova disposició addicional única en la Norma de creació del registre electrònic i la seu electrònica de les Corts Valencianes.  
  
Antecedents  
L'Acord de la Mesa de les Corts Valencianes 2.235/IX, de 19 de desembre de 2017, va aprovar la Norma de creació del registre electrònic i de la seu electrònica de les Corts Valencianes.  
Aquest acord es va publicar en el BOCV número 247, de 7 de febrer de 2018, i en el Diari Oficial de la Generalitat Valenciana número 8231, de 9 d'abril de 2018.  
Abans de l'inici de la X legislatura, el Servei d'Informàtica ha fet una anàlisi per a optimitzar l'ús del registre electrònic en l'activitat parlamentària.  
En aquesta anàlisi s'ha tingut en compte la forma de procedir dels diputats i les diputades en la presentació presencial de documents davant del registre i, a la vista d'això, no s'ha considerat necessari instaurar el mecanisme del registre d'apoderaments previst en l'article 6 de la Llei 39/2015, d'1 d'octubre, del procediment administratiu comú de les administracions públiques. En el seu lloc, s'ha considerat convenient articular un procediment d'autorització per part de cada diputat o diputada al personal del respectiu grup.  
La implantació d'aquest nou procediment requereix incorporar una disposició addicional a la Norma reguladora del registre electrònic, en els termes que a continuació s'assenyalen.  
  
ACORD  
  
Primer  
Incorporar la disposició addicional següent a les Normes de creació i funcionament de la seu electrònica i el registre electrònic de les Corts Valencianes, aprovades per Acord de la Mesa número 2.235/IX, de 19 de desembre de 2017:  
Disposició addicional única  
1. La presentació telemàtica de documents, prèviament signats electrònicament pel seu autor o autora o, si escau, autors o autores, també pot ser tramesa a través del registre electrònic pel personal adscrit i acreditat al grup parlamentari corresponent, sempre que hi haja sigut prèviament autoritzat.  
2. Per a presentar documents mitjançant el personal del grup parlamentari, cada diputat o diputada ha d'autoritzar, en escrit dirigit a la Presidència signat i presentat degudament en el registre d'entrada, una o unes quantes persones que presten els seus serveis en el grup parlamentari. L'autorització per a trametre mitjançant el registre electrònic documents signats electrònicament també pot ser col·lectiva.  
  
3. Les autoritzacions poden ser modificades i revocades pels diputats i les diputades per mitjà d'un escrit dirigit a la Presidència de les Corts Valencianes.  
  
Segon  
Ordenar la publicació del text consolidat de la Norma en el Butlletí Oficial de les Corts Valencianes i el Diari Oficial de la Generalitat Valenciana.  
  
Palau de les Corts Valencianes  
València, 10 d'abril de 2019.- El president: Enric Morera i Català. El secretari primer: Emilio Argüeso Torres.


Còpia Permalink ELI